laion/Wikipedia-Exotic huggingface dataset:
כרובים עליונים

שגיאות פרמטריות בתבנית:אלבום 'סוג: אלבום אולפן' אינו ערך חוקי כרובים עליונים הוא אלבום הבכורה של הזמר-יוצר החסידי-אמריקאי אברהם מרדכי שוורץ. האלבום יצא ב-2019 והוא כולל 14 רצועות. בהלחנת האלבום השתתף אנשי פרידמן, ועל העיבוד המוזיקלי, יואלי דיקמן, אודי דמארי, אברימי גורארי, לייב יעקב ריגלר וחזקי ברויער. בשירים "ברכי נפשי" ו"אהבת ישראל" הצטרף ילד הפלא שלום סאל לדואט. בשיר ושמחת הצטרף לוי פולקוביץ לדואט. בשיר "א יידישע מאמע" הצטרף לדואט ילד הפלא שלום בראדט. באוקטובר 2019 הוציא אברהם מרדכי שוורץ את הסינגל-קליפ מתוך האלבום "כרובים עליונים" בלחנו של פרידמן ועיבוד של דיקמן. לשיר כרובים עליונים יש גרסת כיסוי מאת אברהם פריד באלבום פרויקט רילקס עם אברהם פריד. השיר "ושמחת" יצא כגרסת כיסוי באלבום "פרויקט איקס" של ארי היל ואלי מרקוס. אברהם מרדכי שוורץ לוי פולקוביץ שלום בראדט שלום סאל אנשיל פרידמן דף האלבום באתר 'ג'ואיש מיוזיק'. מידע על האלבום כרובים עליונים באתר MusicBrainz מתוך הסקירה באתר גרינטק. כרובים עליונים, בביצוע אברהם מרדכי שוורץ, וידאו קליפ של השיר באתר יוטיוב (אורך: 6:22), 2 באוקטובר 2019
ויליאם דיואר

ויליאם דיואר (באנגלית: William Duer;‏ 18 במרץ 1743 – 7 במאי 1799) היה משפטן ואיש הון אמריקאי יליד בריטניה. איש ציבור מאנשי המפלגה הפדרליסטית. חבר הקונגרס הקונטיננטלי, ממנסחי חוקת ניו יורק ומחותמי תקנון הקונפדרציה. דיואר, יליד דבון שבבריטניה הגדולה, בן למשפחה מכובדת ובעלת מטעים באנטיגואה, התחנך במכללת איטון היוקרתית ולאחר שירותו הצבאי בהודו ופטירת אביו, ירש את אחוזותיו של אביו באיי הודו המערבית והיגר לאמריקה. בתחילת שנות ה-70 של המאה ה-18 היגר לניו יורק שבה רכש קודם לכן שטחי אדמה ליד נהר ההדסון העליון סמוך לאולבני. אזור זה שימש תחילה למגוריו של דיואר, וכן להקמת העסקים הראשונים שלו, מנסרות ומחסנים. סחר העצים העשיר אותו, וכך גם חוזה לאספקת עצים לתרנים עבור הצי המלכותי הבריטי. דיואר נרתע בתחילה מהשתתפות אקטיבית בהתנגדות לממשלה הבריטית, אבל ב-1775 הצטרף לקונגרס פרובינציאלי (אנ') של ניו יורק, והיה חבר בוועדה שניסחה את חוקת ניו יורק (אנ') הראשונה בשנה שלאחר מכן. דיואר כיהן כחבר בית המחוקקים הראשון של מדינת ניו יורק (אנ') ואחר כך שירת בסנאט של מדינת ניו יורק (אנ') מטעם המחוז המזרחי מ-9 בספטמבר 1777 עד 30 ביוני 1778. בשנתיים הבאות, 1778-1779, כיהן כחבר הקונגרס הקונטיננטלי. במהלך כהונתו זו הכיר אנשי מפתח אחדים כמו הנשיא לעתיד ג'ון אדמס ואיש הכספים רוברט מוריס (אנ') מפילדלפיה שאיתם כיהן בכמה גופים ציבוריים. במקביל שגשגו עסקיו הפרטיים של דיואר, הוא השיג מספר חוזי אספקה לצבא האמריקאי. אחרי מלחמת העצמאות האמריקאית, היה דיואר לשחקן מרכזי בשוק ההון המתפתח בניו יורק. הוא נבחר ב-1786 לאספה הכללית של ניו יורק, והיה עוזר מזכיר האוצר הראשון (אלכסנדר המילטון). דיואר עשה הון רב כספקולנט, הוא נעשה איש החברה הגבוהה של ניו יורק ואירח בביתו שבברודוויי מסיבות פאר שאותן אירחה רעייתו, ליידי קתרין אלכסנדר (אנ') (1755–1826), בתם השנייה של שרה (לבית ליווינגסטון) אלכסנדר והגנרל ויליאם אלכסנדר, לורד סטירלינג (אנ'), בעל יחוס סקוטי ומייג'ור גנרל בצבא הקונטיננטלי במהלך מלחמת העצמאות האמריקאית. דיואר היה מעורב בספקולציות באיגרות חוב אמריקאיות ושמו נקשר בשערורייה של חברת סאיוטו (אנ') שהיה בין מייסדיה ושתכננה למכור שטחי אדמה נרחבים וחסרי ערך במערב ארצות הברית, למשקיעים. הוא פשט את הרגל לבסוף בעת הבהלה של 1792 (אנ'), שיש הרואים אותו כאשם בה. בעקבותיו קרס כל שוק ההון המתהווה בוול סטריט, ההפסדים נאמדו ב-3 מיליון דולר ורוששו רבים מהמשקיעים. משבר זה נחשב אחד הזרזים להסדרת המסחר בוול סטריט. הוא נכלא, ולמרות שחרור קצר שהשיג עבורו אלכסנדר המילטון, שב ונכלא ונפטר בכלא בשנת 1799. נכדו היה ויליאם דיואר (אנ'), חבר הקונגרס האמריקאי. צ'ארלס גייט, וול סטריט (Charles R. Geisst Wall Street: A History), פרק ראשון (זמין בעברית במהדורה דיגיטלית) מדיה וקבצים בנושא ויליאם דיואר בוויקישיתוף ויליאם דיואר, באתר "Find a Grave" (באנגלית) ויליאם דיואר, באתר המדריך הביוגרפי של הקונגרס של ארצות הברית (באנגלית) ערך זה הוא קצרמר בנושא אמריקאים. אתם מוזמנים לתרום לוויקיפדיה ולהרחיב אותו.
דיואר

האם התכוונתם ל... דונלד דיואר (Dewar) - פוליטיקאי סקוטי ויליאם דיואר (Duer) - פוליטיקאי ואיש כספים אמריקאי ויליאם דיואר (חבר הקונגרס האמריקאי) (אנ') - פוליטיקאי אמריקאי, נכדו של ויליאם דיואר
נורמן בושנל וילי

נורמן בושנל וילי (באנגלית: Norman Bushnell Willey;‏ 25 במרץ 1838 – 22 באוקטובר 1921) היה פוליטיקאי אמריקאי מאיידהו, איש המפלגה הרפובליקנית, שכיהן כמושל איידהו השני בשנים 1890–1893. נורמן בושנל וילי נולד בעיירה גילפורד שבמדינת ניו יורק, כבנם של היירם וקרוליין (לבית צ'רץ') וילי. הוא התחנך במכון הספרותי דלאוור שבכפר פרנקלין הסמוך. בגיל 20 הוא עבר לקליפורניה, שם הוא עסק בכריית זהב. ב-1864 הוא עבר לוורן, איידהו, שם הוא המשיך לעסוק בכרייה והיה לפעיל בפוליטיקה המקומית, כולל חברות במועצת המחוז, גזבר המחוז והמפקח הראשי על בתי הספר של המחוז. וילי גם היה מעורב בעסקים נוספים, כולל בעלות על מנסרה והפעלתה. בהמשך הוא למד משפטים, התקבל ללשכת עורכי הדין, ועסק במקצוע במחוז איידהו. כאיש המפלגה הרפובליקנית נבחר וילי למועצה המחוקקת של איידהו ב-1872, שם הוא שירת עד 1873. הוא נבחר לתקופה נוספת ב-1878 וכיהן עד 1889, וב-1879 הוא היה לנשיא המועצה. במהלך הקריירה שלו כמחוקק, הוא היה אחד מחברי המועצה הבודדים שהתנגדו למאמצים לאחד את צפון איידהו עם מדינת וושינגטון. ב-1888 הוא נוצח בניסיונו להיבחר לכהונה נוספת. במשך שתי תקופות הכהונה שלו הוא התיידד עם מילטון קלי, שופט לשעבר בית המשפט העליון של הטריטוריה שהיה לעורך עיתון בולט. ידידות זו הובילה לקריירה בתחום העיתונאות, שם דיווחיו כמפקח על הכרייה ובתחומים נוספים זכו לקהל קוראי רחב. ב-1890 זכה וילי להזדמנות חדשה בפוליטיקה כאשר איידהו הייתה למדינה בארצות הברית. ג'ורג' ליירד שופ נבחר כמושל איידהו הראשון. עם זאת, הוא הסכים להתמנות לתפקיד רק כשהיה בטוח ששירותו יסתיים בסוף אותה שנה ושהוא ייבחר לסנאט של ארצות הברית. שופ הסדיר עם וילי שהוא ייבחר כסגן המושל, כך שהוא יירש אותו בתפקידו כאשר שופ יתפטר מתפקידו כמושל כדי לכהן בסנאט. במהלך תקופת כהונתו כמושל, דאג וילי להעברת הממשל של איידהו מזה של טריטוריה לזה של מדינה, החל מהקמת סוכנויות מדינתיות ועד לעיצוב סמל המדינה. הוא גם עסק בניהול סכסוכי עבודה בין כורים לבין בעלי המכרות באזור קור ד'אלן, ובסופו של דבר הכריז על משטר צבאי, ושלח לשם הן את המיליציה המדינתית והן כוחות פדרליים. וילי כיהן כמושל עד 1893, לאחר שב-1892 הוא נוצח בבחירות המקדימות של הרפובליקנים על ידי ויליאם מקונל, שהמשיך וניצח בבחירות הכלליות. לאחר תום כהונתו קיבל וילי משרה כמפקח על מכרה בבלו קניון, קליפורניה. הוא מעולם לא נישא ולא הוליד ילדים, ולאחר כמה תהפוכות עסקיות הוא עבר לטופיקה, קנזס, שם חי עם קרובי משפחתו. בשנותיו האחרונות חי וילי במעון לנזקקים במחוז שוואני שבקנזס, ובסופו של דבר הקצתה מדינת איידהו סכום של 1,200 דולר כפנסיה בלתי רשמית כדי לסייע לו בזקנתו. נורמן בושנל וילי נפטר בטופיקה ב-22 באוקטובר 1921. הוא נטמן בבית הקבורת של אוברן, קנזס. בושנל וילי באתר אגודת המושלים הלאומית (באנגלית) נורמן בושנל וילי באתר The Political Graveyard (באנגלית) נורמן בושנל וילי, באתר "Find a Grave" (באנגלית) "Ex-Governor of Idaho Dies at a Poor Farm". St. Louis Post-Dispatch. Topeka, Kansas. Associated Press. November 3, 1921. p. 2.
אולפני מארוול: מתאחדים

אולפני מארוול: מתאחדים (באנגלית: Marvel Studios: Assembled) היא סדרת טלוויזיה אמריקאית שנוצרה עבור שירות הסטרימינג דיסני+. כל פרק בסדרה מתמקד בהפקה של סדרת טלוויזיה או סרט מהיקום הקולנועי של מארוול בשלב הרביעי עם היוצרים, השחקנים, הבמאים, התסריטאים ואנשי ההפקה. הסדרה בוחנת את תהליך היצירה של כל סדרה או סרט. הסדרה הוכרזה בפברואר 2021, ובכורתה הייתה ב-12 במרץ באותה שנה, עם פרקים שלאחר מכן יצאו זמן קצר לאחר סיום סדרת דיסני+ או יציאת סרט. הסדרה קיבלה שבחים על כך שהציגה כיצד כל פרויקט נעשה, במיוחד עם ההיבטים הטכניים של הזיכיון.[דרוש מקור] אתר האינטרנט הרשמי של אולפני מארוול: מתאחדים (באנגלית) "אולפני מארוול: מתאחדים", במסד הנתונים הקולנועיים IMDb (באנגלית) "אולפני מארוול: מתאחדים", באתר Rotten Tomatoes (באנגלית) "אולפני מארוול: מתאחדים", באתר דיסני+ סדרות (באנגלית) "אולפני מארוול: מתאחדים", במסד הנתונים הקולנועיים KinoPoisk (ברוסית)
שמעון בן מגס

שמעון בן מגס הכהן (כנראה בסביבות המאה ה-6) היה פייטן ארץ-ישראלי קדום. אף על פי שלא ניתן לברר את התקופה המדויקת של פעילותו הספרותית של שמעון, על פי מרכיבים מבניים מסוימים בפיוטיו קבע יוסף יהלום כי הוא פעל קודם לרבי אלעזר בירבי קליר, אך לאחר יניי, כלומר בערך במאה ה-6, אך יש החולקים על קביעה זו. קטעים מיצירותיו הרבות ידועים לנו רק מממצאי הגניזה הקהירית. כמאתיים פיוטים כאלה התפרסמו על ידי יוסף יהלום. כל הפיוטים הקיימים שייכים לקבוצת פיוטי הקרובות. הוא כנראה חיבר מחזור פיוטי קדושתאות לכל פרשות השבוע, בהתאם למחזור הקריאה התלת-שנתית של יהדות ארץ ישראל. בכתבי היד שבגניזה נמצאו שרידים של 30 קדושתאות כאלה; גם רבים מקדושתאותיו למועדים שרדו. בעוד שסגנון ואופן פיוטיו קרובים באופן כללי לאלו של יניי, קדושתאותיו של שמעון מצטיינות במספר פרטים מבניים ייחודיים. מ' זולאי, בתוך: ידיעות המכון לחקר השירה העברית, כרך שני (1936), עמ' רכא-רלא ח' שירמן, שירים חדשים מן הגניזה (1966), עמ' 3–8 ע' פליישר, “Simeon ben Megas Ha-Kohen,” בתוך Encyclopaedia Judaica, כרך 14 (1972), טור 1561 יוסף יהלום, פיוטי שמעון בר מגס אלמוני, "פתח־דבר - פזמוני האנונימוס" בפרויקט בן-יהודה שמעון בר מגס, דף שער בספרייה הלאומית פיוטי שמעון בר מגס בחנות הספרים של האקדמיה הלאומית הישראלית למדעים.
ג'וניור הויילט

ג'וניור וויין הויילט (באנגלית: David Wayne Hoilett; נולד ב-5 ביוני 1990) הוא כדורגלן קנדי המשחק בעמדת החלוץ באברדין. הויילט נולד בקנדה להורים ממוצא ג'מייקני. הויילט התחיל לשחק בקבוצת הנערים של ברמפטון, עיר הולדתו. כאשר קבוצתו הגיע למשחק בוויילס, זכה לחשיפה והתעניינות מצד מנצ'סטר יונייטד אותה דחה לטובת בלקברן רוברס. בגיל 16 חתם על חוזה בקבוצה הבוגרת, אך לא הצליח להשיג אישור עבודה והושאל לפאדרבורן 07 מהבונדסליגה. ב-3 בפברואר 2008 ערך אתה הופעת הבכורה שלו בקבוצה הבוגרת בניצחון 2-3 נגד קיקרס אופנבאך. ב-18 במאי 2008 הבקיע את שערו היחיד במועדון במשחק הליגה נגד בורוסיה מנשנגלדבך. שנה לאחר מכן, הושאל לזנקט פאולי מהבונדסליגה השנייה עד לסיום העונה. בינואר 2009 הגישה בלקברן בקשה חוזרת לקבלת היתר עבודה עבור הויילט, שאושרה בקיץ של אותה שנה. את הופעת הבכורה שלו בקבוצה ערך בהפסד 2-0 למנצ'סטר סיטי. במשחק לאחר מכן, פתח לראשונה בהרכב והבקיע אתת שער הבכורה שלו בקבוצה בניצחון 1-3 נגד גילינגהאם. ב-2 בדצמבר 2009 גרם לפנדל אותו כבש בני מקארת'י חברו לקבוצה במסגרת גביע הליגה האנגלי נגד צ'לסי. המשחק נגמר בתיקו 3-3, ובתום דו-קרב בעיטות עונשין, ניצחה בלקברן ועלתה לחצי הגמר כאשר הויילט הבקיע את הפנדל האחרון. ב-25 בפברואר 2010 החליט להאריך את חוזהו במועדון בשנתיים נוספות. בעונת 2011/2012 רשם את מספר הכדרורים למשחק הגבוה ביותר בפרמייר ליג. ב-27 ביולי 2012 חתם בקווינס פארק ריינג'רס לארבע שנים, אליה הגיע בהעברה חופשית אחרי שסירב להאריך את חוזהו בבלקברן. ב-26 בספטמבר 2012 הוא הבקיע את השער הראשון שלו בקבוצה בהפסד 3-2 לרדינג. ב-6 באוקטובר 2016 חתם בקארדיף סיטי. בעונת 2017/2018, רשם את עונת השיא שלו בקריירה בה כבש 9 שערי ליגה ו-2 שערים נוספים בגביע ובסיומה חתם על חוזה לשלוש שנים נוספות במועדון. ב-19 באוגוסט 2021 הויילט חתם ברדינג עד לסיום העונה. השער הראשון שלו במועדון הגיע באצטדיון קרדיף סיטי ב-2 באוקטובר, השער היחיד בניצחון על קבוצתו לשעבר. ב-14 בספטמבר 2023 הויילט חתם בוונקובר וייטקאפס מה-MLS. ב-16 בפברואר 2024 חתם באברדין מליגת העל הסקוטית. יממה למחרת ערך את הופעת הבכורה שלו בקבוצה במשחק הליגה נגד היברניאן. כשהיה בן 11, שימש כקפטן נבחרת קנדה לילדים בגביע דנונה שנערך בצרפת. היה זכאי לייצג גם את ג'מייקה בזכות מוצאו של אביו. בפברואר 2011 דחה זימון לסגל נבחרת קנדה, עקב רצונו להתמקד בקריירת המשחק שלו. בינואר 2012 דחה הצעה לייצג את ג'מייקה, כיוון ששאף לייצג את אנגליה. בספטמבר 2015 הודיע כי ייצג את קנדה. ב-13 באוקטובר 2015 ערך את הופעת הבכורה שלו בנבחרת בתיקו 1-1 נגד קנדה. ב-27 ביוני 2017 הבקיע את שער הבכורה שלו בנבחרת בהפסד 2-1 לג'מייקה במסגרת רבע גמר גביע הזהב 2017. ב-7 בספטמבר 2019 שימש כקפטן הנבחרת בניצחון 0-6 נגד קובה, בו גם כבש שלושער. ב-27 במרץ 2022 הבקיע את השער השלישי בניצחון 0-4 נגד ג'מייקה במשחק שהבטיח לנבחרתו את העלייה למונדיאל 2022 לראשונה מאז שנת 1986. נכלל בסגל נבחרת קנדה לטורניר מונדיאל 2022. קווינס פארק ריינג'רס פלייאוף העלייה לפרמייר ליג: 2014 אישיים שער החודש בפרמייר ליג מטעם ה-BBC: נובמבר 2018 מדיה וקבצים בנושא ג'וניור הויילט בוויקישיתוף ג'וניור הויילט, ברשת החברתית אינסטגרם ג'וניור הויילט, באתר Transfermarkt ג'וניור הויילט, באתר Soccerway ג'וניור הויילט, באתר BDFutbol ג'וניור הויילט, באתר WorldFootball.net ג'וניור הויילט, באתר National Football Teams ג'וניור הויילט, באתר FootballDatabase.eu Canada Soccer announces squad for FIFA World Cup Qatar 2022 באתר הרשמי של התאחדות הכדורגל הקנדית, 13 בנובמבר 2022 (באנגלית)
וונדרוואפה

וונדרוואפה (בגרמנית: Wunderwaffe, נשק פלא) הוא מונח שהוקצה במהלך מלחמת העולם השנייה על ידי משרד התעמולה של גרמניה הנאצית לכמה "נשקי על" מהפכניים. עם זאת, רוב כלי הנשק הללו נותרו בפיתוח כאבות טיפוס, שמעולם לא הגיעו לשדה הקרב, או שאם כן, הגיעו מאוחר מדי או במספרים לא משמעותיים מכדי להשפיע צבאית. טילי V, שפותחו קודם לכן ונפרסו באופן ניכר, במיוחד נגד לונדון ואנטוורפן, נחשבו ל"וונדרוואפה". ככל שמצב המלחמה החמיר עבור גרמניה משנת 1942, הטענות לגבי פיתוח כלי נשק חדשים מהפכניים שיכולים להשפיע על המערכה הפכו לחלק בולט יותר ויותר מהתעמולה שהופנתה לגרמנים על ידי ממשלתם. במציאות, כלי הנשק המתקדמים בפיתוח דרשו בדרך כלל תקופות ארוכות של עבודת תכנון וניסויים ולא היה סיכוי ריאלי שהצבא הגרמני יוכל להציב אותם לפני תום המלחמה. כאשר כמה תכנונים מתקדמים, כמו טנק הפנתר והצוללת מדגם XXI, הוזנקו לייצור, הביצועים שלהם התגלו כמאכזבים לצבא ולמנהיגות הגרמנית עקב בדיקות טרום ייצור לקויות או תהליכי בנייה לקויים. ההיסטוריון מייקל ג'יי נויפלד ציין כי "התוצאה נטו של כל כלי הנשק הללו, פרוסים או אחרים, הייתה שהרייך בזבז הרבה כסף ומומחיות טכנית (והרג הרבה עובדי כפייה) בפיתוח וייצור מכשירים אקזוטיים. שהניב יתרון טקטי ואסטרטגי מועט אם לא". עם זאת, כמה כלי נשק הוכיחו את עצמם כמוצלחים והיו להם השפעה רבה בעיצובים שלאחר המלחמה. בשפה הגרמנית, המונח Wunderwaffe מתייחס בדרך כלל לפתרון אוניברסלי הפותר את כל הבעיות הקשורות לנושא מסוים, המשמש בעיקר באופן אירוני בשל אופיו ההזוי. רעיונות בולטים לוונדרוואפה שמעולם לא יצא לפועל היו מפציץ אמריקה והלנדקרויצר P. 1000. התעמולה הנאצית V-3 פאנצר סימן 8 לנדקרויצר P. 1000 לנדקרוזר P.1500
הינדוסטן מוטורס

הינדוסטן מוטורס (באנגלית:Hindustan Motors) היא חברה הודית לייצור כלי רכב. תקופה ארוכה זו הייתה החברה הגדולה לייצור מכוניות בהודו. אף על פי שהחברה הייתה פרטית לאורך כל תקופת קיומה היא הייתה תלויה בתמיכה ממשלתית. עד לשנות ה-80 כאשר הוסרו מגבלות על התחרות, החברה הייתה יצרן מכוניות מוביל בהודו. החברה הוקמה עוד לפני קבלת עצמאות של הודו. בשנת 1942 משפחת בירלה ביחד עם חברת מוריס הבריטית החלו בהרכבת מכוניות. בשנת 1948 הוקם מפעל בעיר אוטארפרה בבנגל המערבית והחל ייצור מכוניות מדגם Hindustan Ambassador. גם בשנות ה-90 מכונית זו הייתה בין הנמכרות ביותר בהודו. היצור שלה הופסק רק שנת 2014. בנוסף לדגם זה היה מיוצר דגם Hindustan 10 גם הוא מבוסס על תכנון של "מוריס". בשנות ה-80 החל שיתוף פעולה עם ג'נרל מוטורס. במסגרת זו החל הייצור מכוניות מדגם אופל אסטרה ואופל קורסה. בשנת 1999 המפעל נמכר לג'נרל מוטורס והוא ממשיך בייצור מכוניות שלה. בשנת 1959 החברה החלה לייצר טרקטורים וציוד הנדסי נוסף. הדגמים היו מבוססים על דגמים של חברה צ'כית. בשנת 1967 הוקמה חברה נפרדת. בשנת 1999 היא נמכרה לחברה ממשלתית לייצור טרקטורים. בשנת 1982 החל שיתוף פעולה עם איסוזו, במסגרת זה החל ייצור משאיות. בשנת 1997 נחתם הסכם עם חברה אוסטרלית לייצור מכוניות מדגם OKA 4wd. בשנת 1998 בעקבות חתימת הסכם שיתוף פעולה עם מיצובישי הוקם מפעל חדש והחל לייצר מספר דגמים של מכוניות מיצובישי. Hindustan Ambassador Mitsubishi Pajero Hindustan Contessa Hindustan Trekker מדיה וקבצים בנושא הינדוסטן מוטורס בוויקישיתוף
א יידישע מאמע (פירושונים)

האם התכוונתם ל... א יידישע מאמע – שיר בשפת היידיש א יידישע מאמע (אלבום) – אלבום של יוסף משה כהנא א יידישע מאמע - שיר של אברהם מרדכי שוורץ באלבום כרובים עליונים
ניסאן סאקורה

ניסאן סאקורה (באנגלית: Nissan Sakura; ביפנית: 日産・サクラ) היא מכונית קיי במרכב האצ'בק, בעלת ארבעה מקומות ישיבה, שמיוצרת על ידי ניסאן משנת 2022. היא נחשפה במפעל מיצובישי ב-20 במאי 2022. היא מיוצרת בשיתוף פעולה של ניסאן ומיצובישי תחת NMKV, והיא מכונית אחות למיצובישי eK קרוס EV, שהוצגה יחד איתה במפעל מיצובישי ב-20 במאי 2022. היא נקראת על שם הפרח הלאומי של יפן ה"סאקורה". היא בעלת מרכב האצ'בק גבוה מהרגיל, וכוללת את העיצוב המעודכן של דגמי ניסאן ומיצובישי. היא כוללת מנוע חשמלי קדמי המספק 64 כ"ס ומומנט מרבי של 19.88 קג"מ. המהירות המרבית עומדת על 130 קמ"ש. סוללת ליתיום-יון בקיבולת 20 קוט"ש המאפשרת טווח נסיעה חשמלי של 180 ק"מ. מדיה וקבצים בנושא ניסאן סאקורה בוויקישיתוף אתר האינטרנט הרשמי של ניסאן סאקורה (ביפנית) Nissan Sakura Debuts As $14,000 Electric Kei Car With 112 Miles Of Range, Motor1.com (באנגלית) News Release | Mitsubishi Motors Corporation, MITSUBISHI MOTORS (באנגלית) 【三菱 eKクロスEV】実質200万円以下で買えるEV、航続180kmで新市場を創出, レスポンス（Response.jp） (ביפנית) 日産が軽の電気自動車「サクラ」を発表 市場投入は2022年夏 【ニュース】, webCG (ביפנית) Condé Nast, 新型日産サクラ登場──本格的な軽電気自動車がついに出た！, GQ JAPAN, ‏2022-05-20 (ב־) 走りはまるで高級車。静かでスムーズな加速の軽EV、日産SAKURA（サクラ）, clicccar.com, ‏2022-05-20 (ביפנית)
קיסוסית רפואית

קיסוסית רפואית (שם מדעי: Smilax officinalis) היא מין של צמח מטפס שתחום תפוצתו באמריקה המרכזית וצפון-מערב אמריקה הדרומית, והשייך לסוג קיסוסית (Smilax) או סרספרילה במשפחת הקיסוסיתיים (Smilacaceae). הטיפוס של מין זה נאסף על ידי אלכסנדר פון הומבולדט ואמה בונפלאן על הריו מגדלנה בקולומביה. המין הוגדר לראשונה על ידי הבוטנאי הגרמני קארל זיגיסמונד קונת (אנ'). קיסוסית רפואית היא צמח מטפס רב שנתי שאורך גבעוליו המשתרגים מגיע לאורך רבים (עד 50 מטרים) והם קוצניים, בעלי חתך ריבועי, נטולי פלומה עם זוג קנוקנות בפטוטרת. העלים מסורגים, תמימים, חסרי פלומה על עוקץ הגבעולים הם תחילה דקים במידה בינונית ולאחר מכן דמויי עור. הטרף התמים סגלגל עד סגלגל-אזמלי, עם בסיס בצורת לב עד צורת חץ ובדרך כלל קצה מחודד. עוקצי העלים עם נדן העלים פחוסים ובטרף עוברים 5 עד 7 עורקים ראשיים שווים בערך דמויי כף יד. העורקים הצדדיים יוצרים רשת דקיקה באמצעות הסתעפויות מרובות שהחורים בה בצורת טרפז. התפרחות הם מסוג סוכך עם כיסוי עלים קשקשים. הפרחים החד מיניים והלבנבנים הם בעלי עוקצים ארוכים עם עטיף פשוט. עלי העטיף ניצבים בשני מעגלים מעט שונים. הפרחים הזכריים מעט גדולים יותר, בפרחים הנקביים יש אבקנים עקרים. הפרי הוא ענבה בגוון אדום עד כתום, בשרנית וחלקה. שורשי קיסוסית רפואית שימשו באופן מסורתי ברפואה עממית אזורית. קיסוסית רפואית הובאה גם לג'מייקה מאמריקה הדרומית ויחד עם שורשי החוטמית משמשים כחומר הבסיס ההומאופתי "סרספרילה של ג'מייקה" (Jamaica sarsaparilla). מדיה וקבצים בנושא קיסוסית רפואית בוויקישיתוף קיסוסית רפואית, באתר NCBI (באנגלית) קיסוסית רפואית, באתר האנציקלופדיה של החיים (באנגלית) קיסוסית רפואית, באתר Tropicos (באנגלית) קיסוסית רפואית, באתר GBIF (באנגלית) קיסוסית רפואית, באתר The Plant List (באנגלית) קיסוסית רפואית, באתר IPNI (באנגלית) Smilax officinalis Kunth Smilax officinalis King's American Dispensatory, 1898: Sarsaparilla (U. S. P.) in: Henriette Kress: Henriette's Herbal Homepage.
פינחס ברבי יעקב הכהן

רבי פינחס ברבי יעקב הכהן (נולד ב-מאה ה-8, כפרא) היה פייטן ארץ-ישראלי. רב סעדיה גאון בספר האגרון מזכיר אותו כאחד המשוררים הקדמונים, לצד יוסי בן יוסי, יניי ורבי אלעזר בירבי קליר. נחשב כחותמה של התקופה הקלאסית בתולדות הפיוט. מכמה מפיוטיו ניתן להוכיח את זיקתו לארץ ישראל, שכן מתועדים בהם מנהגים המזוהים עם נוסח ארץ ישראל הקדום. כפי שמשתמע מהאקרוסטיכון של אחד מפיוטיו, הוא בא מכפרא שליד טבריה. יש חוקרים שהציעו לזהות אותו עם רבי פינחס ראש הישיבה, מבעלי המסורה. רבי פינחס, משורר פורה, כתב את יצירותיו בסביבות המחצית השנייה של המאה ה-8. בפיוטי קידוש הירחים שלו הוא מזכיר את צום הרעש לזכר "רעש שביעית" (או "רעש שביעי") שהתרחש בשנת 748 או באחת השנים הסמוכות, ומכאן שפעל אחריו. רוב יצירותיו נמצאו בגניזת קהיר. המהדורה הביקורתית לפיוטיו של שולמית אליצור, שיצאה ב-2004, כוללת יותר מ-140 פיוטים מסגנונות רבים ומגוונים. הוא כתב פיוטים בסוגים רבים ומגוונים, הכוללים כמעט את כל הוסגים שרווחו בארץ ישראל בתקופה הקלאסית. בין השאר ניתן למצוא אצלו מגוון קרובות מכל הסוגים (קדושתאות, שבעתות וקרובות י"ח), יוצרות, פיוטים לברכת המזון, סדר עבודה, תקיעתות ופיוטי קידוש ירחים. הגיוון הסגנוני, כמו גם העמדת הקרובה במרכז, דומה רק לזו של רבי אלעזר בירבי קליר. בולטים בפיוטיו הם פיוטי קידוש ירחים לכל חודשי השנה, אשר לדעת שולמית אליצור, מהווים נוסח מפוייט של ברכת 'אשר בעגולה גידל דורשים' שמופיעה במסכת סופרים, סדרת פיוטים על 24 משמרות הכהונה ושני פיוטי קדושתא מונומנטליים לשמיני עצרת. סגנונו של רבי פינחס ממקם אותו בחוגו של רבי אלעזר הקליר, אך לשונו בדרך כלל פשוטה יותר. אברהם אליהו הרכבי, זיכרון לראשונים וגם לאחרונים, ה' (1892), 112-115. מנחם זולאי, בתוך: ידיעות המכון לחקר השירה העברית, כרך ראשון (1933), עמ' 150-162; מ' זולאי, בתוך: ירושלים, ד (1953), עמ' 51–81. חנוך ילון, בתוך: גנזי קדם, 5 (1934), עמ' 191–192. מרדכי מרגליות, בתוך: תרביץ, 29 (1960), עמ' 339. עזרא פליישר, שירת הקודש העברית בימי הביניים (1975). ע' פליישר, היוצרות (1984), עמ' 113, 129. ע' פליישר, “Phinehas ben Jacob Ha-Kohen,” בתוך Encyclopaedia Judaica, כרך 13 (1972), טורים 468–469. טובה בארי, החזן הגדול אשר בבגדאד - פיוטי יוסף בן חיים אלברדאני (2002), עמ' 83. שולמית אליצור, פיוטי רבי פינחס הכהן, האיגוד העולמי למדעי היהדות, ירושלים תשס"ד, באתר אוצר החכמה. פינחס בן יעקב מכפרא, דף שער בספרייה הלאומית אליצור, פיוטי רבי פינחס הכהן, עמ' 247. פיוטי רבי פינחס הכהן, עמ' 68-72
מיטיה מורץ

מיטיה מורץ (בסלובנית: Mitja Mörec; נולד ב-21 בפברואר 1983) הוא כדורגלן עבר סלובני ששיחק בעמדת הבלם וכיום מאמן את פלורידסדורף. מורץ התחיל את הקריירה שלו בקבוצת הכדורגל של נ.ק. מורה במדיה שיחק שנתיים. בשנת 2002 הצטרף לשטורם גראץ מליגת העל האוסטרית. תחילה שיחק בקבוצת המילואים של המועדון וב-4 באפריל 2004 ערך את הופעת הבכורה שלו בקבוצה הבוגרת בהפסד 3-1 לאוסטריה וינה. בקיץ 2007 מורץ חתם במכבי הרצליה מליגת העל במדיה רשם 29 משחקי ליגה. בסיום העונה ירדה הרצליה ללאומית ומורץ שוחרר מהמועדון. בקיץ 2008 הצטרף לצסק"א סופיה מליגת העל הבולגרית, ובינואר 2009 חצה את הכביש וחתם בסלביה סופיה. בהמשך הקריירה שיחק בפאנטוליקוס, לינגבי, דן האג, מורה 05, קייסר, רוואן באקו, הואן אנך גיה לי ובאד ראדקרסבורג. בקיץ 2018 מונה למאמן קבוצת הנערים פאבוריטן וכעבור שנה חזר מפרישה לשחק עונה אחת עבור המועדון. בין היתר שימש כעוזר מאמן בויינרברג ופלורידסדורף, אותה הוא מאמן כיום. ב-6 ביוני 2007 ערך את הופעת הבכורה שלו בנבחרת סלובניה בהפסד 2-0 לרומניה. לזכותו, עוד 13 הופעות בנבחרת, אותם רשם עד פברואר 2009. מיטיה מורץ, באתר Transfermarkt מיטיה מורץ, באתר Soccerway מיטיה מורץ, באתר WorldFootball.net מיטיה מורץ, באתר National Football Teams מיטיה מורץ, באתר FootballDatabase.eu פרופיל המאמן, באתר Transfermarkt ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מיטיה מורץ".
בז'ה (מחוז, תוניסיה)

מחוז בז'ה (בערבית: ولاية باجة) הוא אחד מעשרים וארבעה המחוזות של תוניסיה. הוא ממוקם בצפון תוניסיה ויש לו קו חוף קצר ביחס לגודלו. הוא משתרע על שטח של 3,740 קמ"ר ואוכלוסייתו עומדת על 303,032 תושבים לערך (על פי המפקד מ-2014). בירת המחוז היא בז'ה אשר משתרעת על פני הגבעות אטלס תל הגבוהות למדי וחלק מהמישור בין אטלס התל לאטלס הגבי דרומה יותר. המחוז הוא 105 קילומטרים מהבירה ומוקף במחוזות בנזרט, זגואן, מנובה, סליאנה וז'נדובה. הטמפרטורה הממוצעת בו היא 18 מעלות צלזיוס, וכמות הגשם השנתית נעה בין 350 ל-1000 מילימטרים. מבחינה אדמיניסטרטיבית, המחוז מחולק לתשע נציגויות, שמונה ערים, שמונה מועצות מקומיות ו-101 מגזרים. מדיה וקבצים בנושא בז'ה בוויקישיתוף https://tunisieindustrie.nat.tn/, ‏17 בפברואר 2009 (בצרפתית) 2014 Tunisian census data, web.archive.org, ‏18 במאי 2015 (באנגלית) Census 2014 (National Institute of Statistics), וייבאק מאשין, ‏29 באוקטובר 2014 (בצרפתית) ערך זה הוא קצרמר בנושא גאוגרפיה של תוניסיה. אתם מוזמנים לתרום לוויקיפדיה ולהרחיב אותו.